b'\n_START_ARTICLE_\nSalzburg\n_START_SECTION_\nSamferdsel\n_START_PARAGRAPH_\nSalzburg har jernbaneforbindelser til byer som M\xc3\xbcnchen og Z\xc3\xbcrich, med bl.a. ICE-tog, forbindelser til Italia, samt lokaltog og andre tog til andre steder i \xc3\x98sterrike. Byen utmerker seg f\xc3\xb8rst og fremst med et av Europas st\xc3\xb8rste trolleybussnett, som tar en stor del av lokaltrafikken. I 2009 hadde byens 55 trolleybusser, fordelt p\xc3\xa5 ni ordin\xc3\xa6re ruter og \xc3\xa9n rushtidsrute, 38 mill. passasjerer (Hondius 2010). Den har ogs\xc3\xa5 ca. 10 bussruter. Mens ca. 7\xc2\xa0% av reisene i \xc3\x98sterrike skjer med sykkel, er andelen i Salzburg 16\xc2\xa0% (bare Bregenz har h\xc3\xb8yere sykkelandel). Dette tilskrives 30-soner, utbygging av sykkelveier og gode parkeringsmuligheter._NEWLINE_Selv om kollektivtrafikken st\xc3\xa5r sterkt i forhold til byst\xc3\xb8rrelsen, er biltrafikken betydelig; to motorveier m\xc3\xb8tes i Salzburg. Byen har en internasjonal flyplass.'